open-index/open-wikipedia-markdown huggingface dataset:
Ir-Sais

**Ir-Sais**, nomber artistiko di **Irgwin Placido Sluis** (☆ 29 di sèptèmber 1988 na Nort di Saliña), ta un kantante di Boneiru.

## Biografia
Irgwin Sluis a nase na Boneiru i a lanta den bario di Tera Kòrá. Su tata tabata boneriano i su mama di Republika Dominikano. E ta wordo kriá pa su mama despues ku su tata a muri dia e tabatin apenas un aña. Ku apenas 7 aña Ir-Sais su interes pa musika ta kuminsá. Ku 11 aña e ta kuminsá toka drùm riba un drùmsèt ku el a traha di bleki. Na 2001 e ta kuminsa praktika e deporte di windsurf, sinembargo dos aña despues ta stop kune pa konsentra atrobe riba musika. Ir-sais nunka a bai skol di musika, durante tempu el a logra siña toka diferente instrumento riba su mes. E ta desaroya mas aleu den mundu musikal komo skirbidó di teksto i produktor musikal.

Su karera musikal ta inisia na Boneiru na momentu ku e ta forma parti di e agrupashon 'Ice Band' (2003) i 'Happy Band' (2004-2007). Despues el a lanta su propio grupo di kanta/rap bou nòmber "Insoportabel". Huntu ku Remyman e tabata figurá komo artista prinsipal i huntu nan ta saka dos cd's. Na 2009 Ir-Sais ta muda pa Hulanda. Aki e tabata promové su propio produkshonnan via e plataforma di Youtube i tabata traha huntu ku varios artista hulandes konosí, manera rèper Keizer i Hef, Freddy Moreira i e kantante Gio i artistanan internashonal manera Sean Paul, e artista afropop Davido i e artista di reggaeton, Rauw Alejandro. Na 2010 e ta lansa su prome single-solo *Schatje, zeg maar*, ku a resulta un éksito. Na aña 2018, su kansion *Dream Girl*, a hala atenshon di un DJ franses ku a usa esaki den un video. Na e instante ei a nase e ‘Dream Girl Challenge’ i esaki a yuda hasi e kantika un hit internashonal.

Na 2021 el a risibi e distinshon di "siudadano di honor di Bonaire".

## Diskografia
### Single
* "Schatje, zeg maar" (2010)
* "Dream Girl" (2018)

### Album
* *Heat*
* *Next Round*
* *Deeper* 
* *Deeper 2.0*
Madre patria

Un **madre patria** ta un estado ku tin outoridat riba un of mas estado, kual ela funda of a sometí pa medio di un konstitushon kolonial. Ta usa e término aki igualmente pa referi na relashonnan historiko, politiko i kultural entre un kolonia of eks-kolonia i e nashon ku a kolonis'e, e asina yamá "*metrópolis kolonial*".

Na sierto pais *madre patria* ta wordu usa tambe pa indiká e nashon "mama" ku kua un grupo di imigrante tin laso; tantu den kaso ku e nashon ta su luga natal of su luga di origen etniko.
2 di mart

**2 di mart** ta e di 61 dia di aña (62 den un schrikkeljaar) riba e kalènder gregoriano. Ta resta 304 dia pa e aña bòltu. 

## A sosodé
* 1917 - Retiro forsoso di e tsar Nicolas II di Rusia.
* 1956 - Maroko a independisá di Fransia.
* 1974 - Koningin Julianabrug na Kòrsou a habri pa tráfiko.
* 2011 - Na Boneiru, Saba i Sint Eustatius a tene elekshon pa Konseho Insular, e promé desde disolushon di Antias Hulandes na 2010.

## A nase
* 1948 - Norman de Palm, eskritor, direktor i produktor di sine antiano. 
* 1963 - Anthony Albanese, polítiko australiano i e di 31 Promé Minister di Australia.

## A fayesé
* 2012 - Nydia Ecury (86), edukador, eskritor, traduktor i aktris arubano.
 
## A selebrá/konmemorá
1 di mart

**1 di mart** ta e di 60 dia di aña (61 den un schrikkeljaar) riba e kalènder gregoriano. Ta resta 305 dia pa e aña bòltu. 

## A sosodé
* 1947 - Na Kòrsou a inougurá e terminal nobo di aeropuerto Hato.
* 1994 - Na Kòrsou a funda e klup di futbòl SV Hubentut Fortuna.

## A nase

## A fayesé
* 2021 - Charro Kelly (79), polítiko arubano.
 
## A selebrá/konmemorá
*  Bosnia Herzogovina - Dia di Independensia
* Dia Mundial di Yerba di lama
20 di mart

**20 di mart** ta e di 79 dia di aña (80 den un schrikkeljaar) riba e kalènder gregoriano. Ta resta 286 dia pa e aña bòltu.
 
## A sosodé

* 1602 - Na Repúblika di Shete Hulanda Uni (awendia Hulanda) a funda e Verenigde Oost-Indische Compagnie (VOC). 
* 1954 - Radio Kelkboom, e promé radioemisora komersial di Aruba, ta kuminsa transmití ofisialmente. E ta e di tres radioemisora na Antias Hulandes, despues di Curom i Radio Hoyer.
* 1956 - Tunesia ta independisá di Fransia
* 2019 - Ta tene elekshon pa Konseho Insular di Boneiru i Saba. Despues ku a disolbe e konseho insular di Sint Eustatius na 2018, a suspendé e elekshon riba e isla aki temporalmente te 2020. 

## A nase
* 1948 - Henny Eman, promé premier di pais Aruba (1986-1989)
* 1973 - Harvey Gumbs, pelotero i entrenadó di beisbòl i sòftbòl di Kòrsou. 

## A fayesé
* 2004 - Reina Juliana (94), monarka di Reino Hulandes
* 2014 - Jossy Tromp (89), polítiko arubano i gezaghebber di Aruba (1973-1979) 

## A selebrá/konmemorá
*  Iran - Aña Nobo (Nowrooz)
* Dia Internashonal di Felisidat
* Dia Internashonal di Salu Dental
Desiree Correa

**Desiree Clothilde Correa** (☆ 23 di oktober 1953 na Aruba) ta un ex-docente y escritora Arubiano di obranan di literatura infantil y hubenil na idioma Hulandes, Papiamento y Spaño. 

## Bida
Correa a nace na Aruba di mayornan Colombiano. El a completa estudio como docente na e Instituto Pedagogico Arubano (IPA). Durante su estudio, Correa a participa den un competencia literario infantil na Caracas, Venezuela, y a gana cu e storia *Elefina Elefante*. Como premio su storia ta wordo publica como buki y parti na tur scol basico na Caracas. Esaki tabata e prome stap den su carera literario. 

Pa mas di 43 aña Correa a traha den enseñansa. El a cuminsa como maestra di Spaño na e seccion ETAO di Maria College na Oranjestad. Despues el a traha na diferente scol secundario. Varios di su obranan ta forma parti di e curiculo pa diferente materia den scolnan secundario na Aruba. Su obra mas conoci ta *Mosa's eiland*, cu pa mas di tres decada ta inclui riba e lista di literatura hubenil. Na 1984 Correa ta muda pa Sint Maarten pa traha na Milton Peter College. Bibando riba e isla e ta forma su famia; mas despues e ta opta pa regresa Aruba. 

Ademas di su carera como docente, traductor y autor, Correa ta activo den examencommissie y den e Festival di Buki di Mucha organisa pa Biblioteca Nacional Aruba. 

E ta mama di Misha Raymond, sicologo y ex-politico di partido RAIZ. 

## Distincion
Correa a ricibi e Tapushi di Oro na 2009. Na 2019 el a wordo condecora como Cabayero (*ridder*) den Orden di Oranje-Nassau  

## Obra
* *Elefina Elefante* (1978)
* *Mosa’s eiland* (1984)
* *Un chispa di Tempo* (1997) 
* *Un nomber pa e Prinses* (2000)
* *Festimucha* (2001) 
* *Compa Nanzi* (2002)
* *Domi di den mondi* (2003), Festival di Buki di Mucha 
* *Drumi Dushi* (2004)
* *Manuel* (2008)
* *Doño di curpa* (2010)
* *Pepe Picuda y Didi Djindja* (2011)
* *Mi stima mi mes* (2014)
* *Christmas without ayaca* (2015)
* *Den Kibra di madruga* (2017)
* *Drama Real* (2022)
* *Toi-toi-toi* (2026)

## Mira mas
* Literatura hubenil di Caribe Hulandes

## Link externo
* Desiree Correa, BNA
Misha Raymond

**Raymicheline Manuela Jurienne (Misha) Raymond** (☆ 1981 na Philipsburg, Sint Maarten) ta un psicologo y politico Arubano. E tabata miembro di Parlamento di Aruba entre 17 di september 2021 y 8 di januari 2025.

## Bida
Misha Raymond ta yiu di Desiree Correa, educador y autor conoci. El  a completa su estudio secundario na Colegio Arubano. El a sigui studia na Hulanda, obteniendo su bachelor y master den psicologia clinico na Universidad di Leiden. Mas despues e ta certifica como psicologo infantil y hubenil y como systeemtherapeut.  Bek na Aruba Raymond ta cuminsa su carera profesional na Respaldo, un fundacion pa salud mental.

Den eleccion parlamentario di 2021 Raymond a drenta arena politico como candidata number tres riba lista di partido RAIZ. Desde september 2021, e tabata parlamentario y lider di fraccion pa partido RAIZ. Den su trabou parlamentario e tabatin e cartera di asuntonan di salud mental y derechonan di mucha. Durante su termino el a entrega varios proposicion cu a keda aproba unanimamente; entre otro a inclui logopedia pa mucha den e pakete basico di AZV (november 2021) y pa nombra mas trahado social na scolnan (april 2022). Riba Dia Internacional di Derechonan di Mucha, dia 20 di november 2024,  Raymond a entrega un ley di iniciativa pa ancra derechonan di mucha den Constitucion di Aruba.

Na eleccion 2024 el a ricibi 506 voto individual y ta perde su asiento pa falta di suficiente voto den partido RAIZ. Dia 8 di januari 2025 RAIZ a anuncia su retiro for di e partido.
Kolonia

Un **kolonia** ta un teritorio ku ta resorta bou di un estado soberano, apesar ku e no ta situá denter di e teritorio di e madre patria. Den praktika e kolonia ta depende di un otro pais i usualmente su leinan tabata e leinan di e otro pais. Kolonisashon tabata nifika originalmente ku un parti di un poblashon, e kolonisadó, ta establese su mes pafor di su teritorio di origen. Mas laat den e epoka di kolonisashon e poblashon indígeno di e teritorio kolonisá tabata wordu sometí.

## Etimologia
E palabra "kolonia" ta derivá di e palabra latin *colōnia*, ku tabata wordu usa komo konsepto pa  basenan militar i siudatnan romano. E palabra aki na su turno ta derivá di e palabra *colōnus*, ku tabata un agrikultor ku tabata hür tereno pa planta.

## Algun ehempel
Den mundu antiguo Cartago, Malta, Sicilia, Sardegna tabata forma parti di e kolonia fenicio. E siudat Marseille (Francia) tabata un kolonia griego y e siudat Kolonia (Alemania) un kolonia romano. Varios kolonia a keda eksisti te den siglo diesinuebe i binti, entre otro bou di e siguiente pais:
*  Gran Britania: Australia te 1901; Barbados te 1966; Jamaica te 1962; Hong Kong te 1997; India, Bangladesh y Pakistan te 1947.
* : Angola te 1975; Brasil te 1822; Goa, (India) te 1960. 
* : Argentina te 1810; Venezuela te 1811.
*  Merka: Filipinas di 1898 te 1946; Puerto Rico; Liberia (goberna pa siudadano merikano di 1821 te 1847).
*  Dinamarka (antes Imperio colonial danes): Groenlandia di 1721 te 1953, ora e kolonia a bira un parti igual di e Reino Danes y na 2009 a atkeri outonomia.

## Wak tambe
* Kolonialismo
* West Indische Compagnie
3 di mart

**3 di mart** ta e di 62 dia di aña (63 den un schrikkeljaar) riba e kalènder gregoriano. Ta resta 303 dia pa sera e aña. 

## A sosodé
* 1951 - Ta proklamá e outonomia (desentralisashon) di e diferente teritorio insular di Antias Hulandes via un dekreto real, e asina yama "Eilandenregeling Nederlandse Antillen".

## A nase
* 1996 - Jeremy Zucker, kantante i kompositor merikano

## A fayesé
* 2014 - Harry Zimmerman (64), kantante, tumbero i kantoutor yu di Kòrsou.
 
## A selebrá/konmemorá
*  - Dia Nashonal
*  - Dia di Mama 

## Mira tambe
* 2 di mart
* 4 di mart
* 3 di febrüari
* 3 di aprel
21 di mart

**21 di mart** ta e di 80 dia di aña (81 den un schrikkeljaar) riba e kalènder gregoriano. Ta resta 285 dia pa e aña bòltu. 

## A sosodé
* 1935 - Persia ta kambia nòmber pa Iran
* 1966 - Na New York e Asamblea General di Nashonnan Uni ta proklamá *Día Internashonal pa Eliminashon di Diskriminashon Rasial* na memoria di e masakre di Sharpeville (Suráfrika) riba e mesun fecha na 1960.
* 1990 - Namibia ta independisá di Suráfrika.
* 2006 - Na San Francisco, California ta funda "Twitter", un wepsait di mikroblogging
* 2016 - E poblashon di Hulanda ta alkansa 17 mion habitante.
* 2020 - Pa kombati e krisis di corona ta instituí un toke de keda di 21.00 ora pa 06.00 ora pa tempo indefiní na Aruba. Den kaso di violashon e multa por suma te ku AWG 10,000.
* 2025 - Na Kòrsou a tuma lugá elekshon pa Parlamento di Kòrsou, unda MFK bou liderazgo di Gilmar Pisas a marka historia komo e promé partido pa logra un mayoria apsoluto den Parlamento di Kòrsou.  .

## A nase
* 1950 - Sergei Lavrov, polítiko ruso i desde 2004 minister di Asuntu Eksterno
* 1955 - Jair Bolsonaro, di 38° presidente di Brasil
* 1960 - Ayrton Senna († 1994), koredó di outo di e kategoria Formula 1
* 1980 - Ronaldo de Assis (Ronaldinho), futbolista di Brasil
* 1995 - Chadwick Tromp, pelotero profeshonal di Aruba

## A fayesé

## A selebrá/konmemorá
*  - Natalisio di Benito Juárez, dia festivo nashonal
*  - Dia di Independensia, dia festivo nashonal
* Dia Internashonal pa Eliminashon di Diskriminashon Rasial
* Dia di Mama (den gran parti di mundu árabe)
* Dia Internashonal di Poesia (proklamá pa UNESCO na 1999)
* Dia Internashonal di Mondi (proklamá pa e Asamblea General di Nashonnan Uni na 2013)
* Dia Mundial di Down Syndrome
Benito Juárez

**Benito Pablo Juárez García** (n. 21 di mart 1806 na San Pablo Guelatao – f. 18 di yüli 1872 na Siudat di México), tabata un hurista i politiko liberal mehikano. E tabata presidente di Mexico di 1858 te 1872. Durante gran parti di su presidensia e tabata oponente di tantu e konservadónan komo e gobièrnu di emperador Maximiliano. Hopi bes ta konsiderá Juárez komo e lider mas grandi i mas keri di Mexico. E tabata un indjan di e pueblo Zapoteco i e prome presidente den kontinente Amérika di origen indjan puro. Juárez ta wordu mira komo un reformador progresista, dediká na demokrasia, derechinan igual i kontra di e poder enorme ku iglesia katoliko romano tabata posee den politika mehikano di e tempu ei.
Sergei Lavrov

**Sergei Viktorovitsj Lavrov** (ruso: Серге́й Ви́кторович Лавро́в) (☆ 21 di mart 1950 na Mosku) ta un diplomátiko i polítiko ruso. Desde 9 di mart 2004 e ta sirbi komo minister di Asuntu Eksterno di Rusia. Su predesesor tabata Igor Ivanov. Aktualmente e ta e minister di eksterior ku a sirbi mas largu for di e era zarista. Previamente Lavrov tabata representante permanente di Rusia na Nashonnan Uni for di 1994 te ku 2004. 

Lavrov ta di desendensia armenio-ruso. Su tata ta armenio originá di Tbilisi.
22 di mart

**22 di mart** ta e di 81 dia di aña (82 den un schrikkeljaar) riba e kalènder gregoriano. Ta resta 284 dia pa e aña bòltu. 

## A sosodé

* 1946 - Hordania ta independisá di Gran Britania
* 1972 - Na Aruba a ser funda SABA (Stichting Algemeen Bejaardenzorg Aruba), ku e meta pa ofresé kuido na adultonan mayó riba e isla.

## A nase
* 1945 - Grace Bareño († 1999), polítiko arubano.

## A fayesé
* 1967 - Adèle Rigaud (42), feminista, aktivista i polítiko kurasoleño.
* 2022 - Pacheco Domacassé (80), edukador, músiko, aktor, eskritor, direktor di komedia i sineasta di Kòrsou.

## A selebrá/konmemorá
*  Puerto Rico - Dia di Emansipashon (spaño: Día de la Abolición de la Esclavitud)
*  Dia Mundial di Awa, proklamá desde 1992 pa e Asamblea General di Nashonnan Uni
25 di mart

**25 di mart** ta e di 84 dia di aña (85 den un schrikkeljaar) riba e kalènder gregoriano. Ta resta 281 dia pa e aña bòltu. 

## A sosodé
* 421 - Ta funda Venezia, siudat italiano.
* 1821 - Gresia ta deklara su mes independiente di e Imperio Otomano, aunke esaki no ta wordu rekonosí te 1929.
* 1924 - Gresia ta bira repúblika.
* 1957 - Na Roma ta firma e "Tratadonan di Roma", den kual ta lanta Komunidat Ekonomiko Oropeo i Euratom.
* 1965 - Na San Nicolas a keda konsagrá kapel Emanuel, un diseño di e arkitekto arubano Virgilio Kock.
* 1977 - Na Aruba a organisá un referèndum konsultativo tokante independensia. E tabata e promé referèndum den historia di Antias Hulandes.
* 1982 - "Arubahuis" a habri ofisialmente komo representashon di e teritorio insular di Aruba na Hulanda, establesí na Paleisstraat 6, Den Haag. Ku e implementashon di Status Aparte dia 1 di yanüari 1986, el a bira e sede di e gabinete di e minister plenipotensiario di Aruba.

## A nase
* 1939 - Austin Thomas († 2018), esgrimista arubano i atleta olímpiko.
* 1947 - Elton John, kantante i kompositor britániko.
* 1972 - Naftali Bennett, politiko israelí, di 13 promé minister di Israel

## A fayesé
* 2006 - Rocio Dúrcal (61), kantante i aktris spaño konosi komo *Reina di [[Ranchera]]*.

## A selebrá/konmemorá
*  - Dia di Libertat (dia nashonal)
*  - Dia di Independensia (dia nashonal)
*  - Dia di Mama
*  - Dia di Medaya di Honor
*  Pasku Grandi na 1663, 1674, 1731, 1742, 1883, 1894, 1951, 2035, 2046.
23 di mart

**23 di mart** ta e di 82 dia di aña (83 den un schrikkeljaar) riba e kalènder gregoriano. Ta resta 283 dia pa e aña bòltu. 

## A sosodé
* 1919 - Benito Mussolini ta funda su movementu polítiko fasista na Milano.
* 1956 - Pakistan ta bira e prome repúblika islámiko na mundu. 

## A nase
* 1946 - Mayra Coffie († 2024), polítiko di Kòrsou.
* 1950 - Olga Buckley, poeta i eskritor di buki di mucha di Aruba.

## A fayesé
* 2011 - Elisabeth Taylor (79), aktris ingles-merikano. 
* 2013 - Miguel Pourier (74), polítiko boneriano i promé minister di Antias Hulandes

## A selebrá/konmemorá
*  - Dia di Pakistan of Dia di Repúblika
* Dia Mundial di Meteorologia
24 di mart

**24 di mart** ta e di 83 dia di aña (84 den un schrikkeljaar) riba e kalènder gregoriano. Ta resta 282 dia pa e aña bòltu. 

## A sosodé
* 1882 - Robert Koch ta anunsiá e deskubrimentu di e bakteria responsabel pa tuberkulósis *Mycobacterium tuberculosis*.
* 1933 - Parlamento di Alemania ("Reichstag") ta vota pa otorga outoridat pleno na Adolf Hitler.
* 2017 - Presidente Nicolás Maduro di Venezuela ta pidi Nashonnan Uni ayudo relashona ku e eskases grandi di medisina na su pais.

## A nase
* 1951 - Tommy Hilfiger, diseñadó di moda merikano.

## A fayesé
* 2016 - Johan Cruyff (68), futbolista i entrenadó hulandes 

## A selebrá/konmemorá
* Pasku Grandi na 1799, 1940, 2008 (di dos dia di Pasku Grandi).
20 di yanüari

**20 di yanüari** ta e di 20 dia di aña riba e kalènder gregoriano. Ta resta 345 dia (346 den un schrikkeljaar) pa finalisa e aña. 

## A sosodé
* 1941 - Franklin D. Roosevelt a asumi pa di tres bes e kargo di presidente di Merka.
* 1957 - Na Merka, Dwight D. Eisenhower a asumi pa un dos término e presidensia di e pais.
* 1961 - John F. Kennedy a asumi e kargo di presidente di Estadonan Uni di Amérika.
* 1977 - Jimmy Carter ta huramentá komo presidente di Merka.
* 1981 - Na Merka Ronald Reagan ta huramentá komo presidente.
* 1985 - Ronald Reagan ta huramentá pa un di dos mandato komo presidente. 
* 1986 - Pa promé bes ta selebrá Dia di Martin Luther King Jr. komo dia festivo ofisial na Merka.
* 1989 - George H. W. Bush a asumi e kargo di presidente di Merka.
* 1993 - Na Merka Bill Clinton ta asumi e presidensia di e pais.
* 2001 - Na Merka George W. Bush ta huramentá komo presidente.
* 2005 - George W. Bush ta huramentá pa un di dos mandato komo presidente.
* 2009 - Ta inougurá Barack Obama komo e di 44° presidente merikano. E ta e promé afroamerikano pa okupa e puesto aki.
* 2021 - Ta inougurá Joe Biden komo e di 46° presidente di Merka. Ku 78 aña di edat e ta  persona mas bieu ku a wòrdu inougurá. Kamala Harris ta e promé hende muhe pa okupá e puesto di visepresidente di Merka.
* 2021 - 1.723.209 kaso di COVID-19 a wòrdu raportá rònt mundu. E rekort di mas altu den 24 ora desde ku e pandemia a kuminsa.
* 2023 - Na Boneiru a funda Bonaire Film Association.
* 2025 – Donald Trump ta keda inaugurá komo e di 47° presidente di Merka. Aktualmente e ta e persona di mas bieu ku a yega di wòrdu inougurá den e kargo aki.

## A nase
 

## A fayesé
 

## A selebrá/konmemorá
*  - Aniversario di e siudat di Rio de Janeiro
1917

**1917** ta un aña komun ku a kuminsa riba un djaluna riba e kalènder gregoriano. 

## A sosodé
**Yanüari**
* 1 - Banko Maduro a kuminsá operá komo e promé banko komersial di Kolonia Kòrsou.
 
**Febrüari**
* 3 - Merka ta kibra relashonnan diplomátiko ku Alemania.

**Mart**
* 5 - Woodrow Wilson ta wordu huramentá pa un di dos mandato komo presidente di Merka.
* 13 - China ta kibra relashonnan diplomatiko ku Alemania.
* 31 - Merka a tuma e Islanan Birgen over di Dinamarka kontra pago di $23 mion.

**Aprel**
* 6 - Merka ta deklará guera na Alemania i ta djoin e Guera Mundial I.
* 7 - Cuba i Panama ta deklará guera na Alemania. 

**Mei**

**Yüni**

**Yüli**
* 21 - Na Kòrsou a establesé Curaçaosche Scheepvaart Maatschappij (CSM), e empresa marítimo ku tabata ligá na Curaçaosche Petroleum Industrie Maatschappij (CPIM).
 
**Ougùstùs**
 
**Sèptèmber**

**Òktober**

**Novèmber**
* 28 - Estonia ta deklará su mes independiente.

**Desèmber**
* 6 - Finlandia ta independisá di Rusia

## A nase
**Yanüari**

**Febrüari**

**Mart**

**Aprel**

**Mei**
* 28 - John F. Kennedy (†1963), presidente di Merka (1961-1963). 
**Yüni**

**Yüli**

**Ougùstùs**
 
**Sèptèmber**

**Òktober**
* 15 - Felipe Tromp (†1995), promé Gobernador di Aruba (1986-1992).
* 17 - Ronchi Isa (†2005), polítiko kurasoleño i promé minister di Antias Hulandes.
* 20 - Efraïn Jonckheer (†1987), polítiko kurasoleño i promé minister di Antias Hulandes.

**Novèmber**
* 19 - Indira Gandhi (†1984), promé minister di India (1966-1984).

**Desèmber**
* 8 - Rufo Wever (†1977), kompositor i músiko arubano.

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Diana Antonette

**Diana Lydia Antonette** (☆ 9 di oktober 1945) ta un bailarina, coreografo y docente di baile Arubiano, renombra pa su contribucion na e arte di baile na Aruba. 

## Bida
Diana Antonette a crece na San Nicolas huntu cu su mayornan Catalina Lampe y Oscar Antonette y su dos ruman homber y su ruman muhe. Su tata tabata traha na refineria Lago. Rond di su di shete aña el a cuminsa tuma les di ballet na "Club Suriname" na San Nicolas y a crece cu pasion pa baile. Despues di caba scol secundario, Antonette tabata tin intencion di studia ley. Un dia, e director di Cas di Cultura a acerca Antonette su tata cu e posibilidad di un beca pa studia baile for di Sticusa. Antonette a tuma e beca aki y  tabata e prome studiante di Aruba pa haya e beca aki for di e organisacion. Na 1968 e ta gradua den ballet na Rotterdamse Dansacademie (Codarts) y Balletstudio Nel Roos na Amsterdam como e prome bailarina profesional Arubiano. Durante su estudio na Hulanda, el a cera conoci cu diferente sorto di baile cu e no tabata familiar cune prome, manera flamenco y bailenan folclorico. 

Antonette ta mama di e bailarinanan y docentenan di baile Alydia Wever y Pierangely Wever.

## Carera
Antonette tabatin como bailarina un carera di mas di 50 aña y ta activo ainda como docente y coreografo. Na 1968 el a cuminsa como docente di baile na Scol Arubano di Baile y Ballet. Na 1975 e ta lanta, hunto cu e bailarinanan Astrid Salazar y Ina Profet, e scol di ballet "Simandanza". Enfoke di e scol tabata e tradicionnan di baile folklorico Arubiano. Na 1983 e el a bin cu su propio grupo di baile "Teatro di Dansa Arubano" cu regularmente tabata duna show di baile tipico na Bonbini Festival den Fort Zoutman y na hotel Golden Tulip-Aruba Caribbean. E grupo tambe a haci gira na Colombia, Republika Dominikano, Venezuela y Merca. Despues di a regresa Scol Arubano di Baile y Ballet como docente e ta keda apunta dia prome di augustus 1984 como su director.

Na 1996, Antonette a funda Scol di Baile Diana Antonette, localisa na Cas di Cultura. Na su scol e ta ofrece diferente curso di baile (p.e. folclor, ballet, flamenco, streetdance) pa tur edad y nivel. Cu su studiantenan, e ta crea shownan regularmente. Antonette ta conoci pa e shownan di baile folclorico cu e ta coreografia regularmente pa dianan di fiesta. Aparte di su scol, e tabata docente na varios otro institucion educativo manera Vespucci College (1999-2000), Colegio Arubano (2003-2013, 2015-2017) y Instituto Pedagogico Arubano (IPA), unda el a duna Culturele en Kunstzinnige Vorming (CKV) grado 2 (2004-2006).

## Honor
El a ricibi diferente distincion pa su contribucion na arte na Aruba, entre nan e Premio Nacional di Teatro (2013). Na 2019 el a wordo condecora como "Ridder" den Orden di Oranje-Nassau.
Joyce Pereira

**Joyce Lomena Pereira** (☆ 27 di januari 1946 na Corsou) ta un linguista, traductora, investigadora y papiamentista di Aruba.

## Bida
Pereira a nace na Otrobanda y a crece na Aruba. E ta yiu di Henry Pereira y Nilda Davelaar.

Na 2018 Pereira a ricibi su doctorado na University of Curaçao, birando e prome persona di e islanan ABC cu ta logra esaki. Su disertacion titula "*Valorization of Papiamento in Aruban society and education, in historical, contemporary and future perspectives"* a sali di e shortlist di dies nominado pa e Boekman Dissertatieprijs na 2022. 

Na 2009 e tabata cofundador di Fundacion Lanta Papiamento. 

## Publicacion
Arrindell, W. A., Van Faassen, H. K., & Pereira, J. L. (1985). A cross-cultural study of patterns of self-reported emotional distress in Dutch and Antillean secondary-school pupils living on the Netherlands-Antilles 

Carroll, K. S. & Pereira, J. L. (2017). Threat Inversion and Language Maintenance in Puerto Rico and Aruba. In *Richard Ruiz: Essays on Language Planning and Bilingual Education* (pp.&nbsp;355-374)

Dijkhoff, M. & Pereira, J. L. (2010). Language and education in Aruba, Bonaire and Curaçao. In *Creoles in Education* (pp.237-272). DOI:10.1075/cll.36.10dij

Pereira, J. L. (2018). Valorization of Papiamento in Aruban society and education, in historical, contemporary and future perspectives. *University of Curacao*
Luna

**Luna** (latin: *luna*) ta e di cinco luna mas grandi den e sistema solar y e unico satelite natural di e planeta Tera. Na aña 1610, e conocemento di otro luna a bira realidad te ora Galileo Galilei a descubri cuater otro luna ta orbita Jupiter.

E formacion di Luna a tuma luga na e momento cu un obheto astronomico, probablemente tamaño di Mars, a dal den Tera 4,46 biyon aña pasa. Luna ta 27% e tamaño di Tera y su superficie ta di piedra solido. Luna ta orbita Tera na un distancia promedia di mas o menos 385.000 kilometer. E rotacion di Luna rond su mesun as ta sincronisa cu e orbita di Luna rond di Tera. Asina, e mesun banda di Luna ta semper punta den direccion di Tera. 

Luna no ta crea su mesun luz, e luz di luna ta en realidad e reflexion di luz di Solo. For di perspectiva di Tera, e parti lusa di Luna ta mustra briyante, casi blanco. Esaki ta un illucion. E briyo di Solo cu ta refleha for di Luna, ta haci'e dificil pa por mira e color actual di Luna for di un distancia. Un bista mas profundo ta revela cu gran parti di e paisahe di Luna ta den tono greis scur, similar na piedranan haya cerca di volkan na Tera. En general, solamente un di dies parti di luz di Solo cu ta dal riba Luna ta ser refleha bek den espacio, e resto ta ser absorba. E porcion aki di luz refleha ta yama *[[albedo]]*. Pa compara, Tera, cual ta contene awa, ta refleha mas o menos tres di dies parti di rayonan di luz di Solo.
Luna (tempo)

Un **luna** (latin: *mensis*) ta un unidad di tempo, di entre 28 y 31 dia, cu ta dividi un aña den diesdos periodo. Ta uza e luna komo unidad di tempo den calendario. Originalmente e unidad di tempo tabata basa riba e tempo cu e satelite "luna" ta tuma pa haci su rotacion.

## Lunanan den Calendario Juliano y Gregoriano
E calendario Gregoriano y antes cune e calendario Juliano, tin 12 luna:
1916

**1916** ta un schrikkeljaar ku a kuminsa riba un djasabra riba e kalènder gregoriano. 

## A sosodé
**Yanüari**

**Febrüari**
 
**Mart**

**Aprel**
 
**Mei**
* 16 - Marina merikano ta invadí Republika Dominikano.

**Yüni**

**Yüli**
 
**Ougùstùs**
 
**Sèptèmber**

**Oktober**

**Novèmber**

**Desèmber**
 
## A nase
**Yanüari**
* 31 – Ciro Kroon (†2001), promé minister di Antias Hulandes (1968-1969).

**Febrüari**

**Mart**

**Aprel**

**Mei**
* 17 - Henny "Shon A" Eman (†1967), politiko arubano.
**Yüni**

**Yüli**
* 15 - George Maduro (†1945), studiante kurasoleño, kende tabata militar i luchadó di resistensia durante Di Dos Guera Mundial na Hulanda
* 22 - Hipolito Ocalia (†1984), pintor i artista visual antiano.
 
**Ougùstùs**
 
**Sèptèmber**

**Òktober**
* 26 - Francois Mitterand (†1996), presidente di Fransia

**Novèmber**

**Desèmber**
* 14 - Ernesto Petronia (†1993), promé minister di Antias Hulandes (1969-1971).

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
* 26 - Eleutheria Ana de Palm (83), e promé sùr boneriano.

**Sèptèmber**

**Oktober**

**Novèmber**

**Desèmber**
RuPaul

**RuPaul Andre Charles** (☆ 17 di november 1960 na San Diego), miho conoci como 'RuPaul', ta un dragqueen, producer, artista y modelo Mericano. E ta conoci pa produci y host e reality show RuPaul's Drag Race desde 2008.

## Bida
RuPaul a nace na San Diego, California di mayornan di Louisiana. El a crece cu tres ruman muhe. Su mayornan a divorcia den su infancia. El a crece como catolico. Na edad jong el a muda pa Atlanta, Georgia, unda el a studia arte. 

RuPaul a casa na 2017 cu su pareha Georges LeBar, cu ken e tabatin un relacion desde añanan '90. 

### Carera
RuPaul a cuminsa traha den nightclubs na Atlanta y na New York. Su prome temporada como artista na Atlanta tabata uno dificil y cu poco exito. El a actua den diferente show, nightclubs y actonan popular. Den e temporada aki, RuPaul a cuminsa explora diferente aspectonan di genero, cu hopi elementonan 'gender bending'. Den e temporada aki el a cuminsa duna diferente show como dragqueen.  El a participa den e cinema *underground*, yudando cu e produccion di peliculanan manera "Star Booty". El a ricibi reconocemento nacional pa prome biaha cu su actuacion den e video "Love Shack" di e grupo musical B-52's. Despues di e acto aki, su exito a cuminsa bira mas prominente. Na añanan '90, el a saca varios albums di musica electronico, di cual "Supermodel of the World" a popularisa RuPaul como artista dragqueen na nivel nacional y internacional. Esaki a hib'e na diferente oportunidad di modelahe, entre otro e campaña di MAC Cosmetics pa combati e epidemia di AIDS. Pa hopi hende, esaki tabata e prome biaha cu nan ta tende di un dragqueen cu asina hopi exito. RuPaul ta conoci pa su amistad cu artista Michelle Visage, cu tabata su copresentadora riba su talkshow "The RuPaul Show" den añanan '90 y hues riba RuPaul's Drag Race desde 2011. 

### Controversia
A pesar di su presencia y popularidad den e comunidad LGBTQI+, RuPaul ta conoci pa a haci comentarionan cu a wordo percibi como transfobico. 

Na aña 2020, RuPaul a ricibi critica pa e practica di fracking na e rancho cu e tin cu su casa. 

## Discografia
**Albums**
* *Supermodel of the World* (1993)
* *Foxy Lady* (1996)
* *Ho Ho Ho* (1997)
* *Red Hot* (2004)
* *Champion* (2009)
* *Glamazon* (2011)
* *Born Naked* (2014)
* *Realness* (2015)
* *Slay Belles* (2015)
* *Butch Queen* (2016)
* *American* (2017)
* *Christmas Party* (2018)
* *You're a Winner, Baby* (2020)
* *Mamaru* (2022)

## Cinematografia
**Pelicula**

## Bibliografia
* *Lettin' It All Hang Out: An Autobiography*. Hyperion Books. 1995. 
* *GuRu*, Dey Street Books, 2018. 
* *Workin' It! Rupaul's Guide to Life, Liberty and the Pursuit of Style* (cu Merle Ginsberg). HarperCollins Publishers Inc., 2010

## Link externo
* Website oficial di RuPaul
* Biografia RuPaul, Imdb
* https://www.theguardian.com/environment/2020/aug/28/fracking-wyoming-ranchers-rupaul#:~:text=It%20was%20not%20the%20way,acre%20ranch%20in%20eastern%20Wyoming.
Drag queen

Un **drag queen** ta un persona cu ta bisti paña *drag* y uza make-up den maneranan pa imita y exagera aspectonan di e genero femenino. Drag ta un forma di arte performativo. No tin documentacion precies di con largo e historia di drag ta, pero ta specula cu e ta un arte hopi bieu cu ta transcende cultura y nacion. 

E arte aki a ricibi hopi atencion den siglo 21 danki na e reality show Mericano "RuPaul's drag race", unda drag queens ta competi pa un premio di placa y e titulo di "Next Drag Race Superstar". E show aki ta produci y presenta pa RuPaul, un di e drag queens mas conoci mundialmente. E show tin diferente version rond di mundo. Te cu 2022, tin versionnan oficial di e show na cada continente, cu excepcion di Africa. 

Shownan drag generalmente ta inclui lip-syncing, baile of comedia. Tin diferente sorto di drag. Maske en general e asociacion ta cu drag queens ta gay, esaki no ta un rekisito pa practica e arte aki. Tur genero y orientacion sexual ta y por practica e arte aki. Na banda di drag queens tambe tin drag kings. Drag kings ta imita y exagera aspectonan di e genero masculino.

## Drag den Caribe
Drag ta un arte popular den Caribe tambe. Diferente eventonan, desfile y competencianan den e arte aki ta tuma luga den Caribe. 

## Drag queen popular
* Alaska Thunderfuck
* Bianca del Rio
* Brooke Lynn Hytes
* Divine
* Envy Peru
* Kita Mean
* Lady Bunny
* Marsha P. Johnson
* Monét X Change
* Nina Flowers
* Pablo Vittar
* Priyanka
* RuPaul
* Trixie Mattel
* Vanessa van Cartier
Aleksandr Lukashenko

**Aleksandr Grigórievich Lukashenko** (ruso: ) of **Aljaksand(a)r Ryhoravitsj Loekasjenka** (bieloruso: , *Alaksand(a)r Ryhoravič Łukašenka*) (☆ 31 di ougùstùs 1954 na Kopys, Belarus) ta un polítiko bieloruso ku ta presidente di Belarus desde kreashon di e puesto aki dia 20 di yüli 1994, haciendo e, e presidente mas largu den funshon na Oropa. Promé ku su karera polítiko, Lukashenko tabata traha komo direktor di un empresa agríkola estatal (sovkhoz), i a sirbi den tropanan soviétiko na frontera i den ehérsito soviétiko. 

Lukashenko ta enkabesá un gobièrnu outoritario i a yega di referi na su mes komo e "último diktador" den Oropa. Observadónan internashonal ta konsiderá e elekshonnan teni komo no liber ni hustu, ku oponentenan di e regimen ta wordu reprimi, i ku e medionan no ta independiente, ku a kondusi na ponementu di sankshon riba Lukashenko i otro outoridatnan di Belarus. Su viktoria kuestionabel den elekshon presidensial di 2020 pa motibo di froude a resulta den fortifiká e protesta anti-gobièrnu. Konsekuentemente Reino Uni, Union Oropeo òf Merka no a rekonose Lukashenko komo e presidente legítimo, maske e ta sigui siendo rekonosí pa algun estado, entre nan Rusia, China, Iran, Armenia, Siria, Venezuela i Cuba.
Medio ambiente natural

## Medio ambiente

**Medio ambiente natural** o **ambiente natural** ta ensera tur ser bibo y no bibo cu tin interaccion na un manera natural, esta no artificial. E termino aki ta wordo aplica cu frequencia na e planeta tera o partinan di esaki. E ambiente natural aki ta cubri e interaccion entre tur especie bibo, e clima y e recursonan natural cu ta afecta superviviencia humano y actividad economico.

## [[Islanan ABC]]
Algun ehempel visual di un ambiente natural cu mester wordo preserva mientras ta duna acceso na bishitante:

NaturalPoolAruba.jpg|Natural Pool Aruba
SHETE BOKA NATIONAL PARK, CURACAO.jpg|Parke Nacional Shete Boca na Corsou
Snorkeling Playa Funchi, Bonaire (12841334175).jpg|Deporte di snorkel na Playa Funchi, Boneiru
Third of the Way Up Mount Scenery Trail (6550015583).jpg|Canamento den mondi na Saba
Endemol

**Endemol** tabata un kompania di media di komunikashon, operando komo produktor i distribuidor di kontenido di entretenementu di tipo multiplataforma. E tabatin su sede na Hulanda. Anualmente e empresa tabata produsí mas di 15.000 ora di programashon, tantu e genero ku komo sin guion, manera drama, reality TV, komedia, programa di wega, entretenementu, programa basá riba echo i programa di mucha. E empresa a kuminsa na 1994 despues di un fushon entre e kompanianan produktor di programanan di televishon di Joop van den Ende i John de Mol.

Na 2015 e kompania a ser inkorporá den Endemol Shine Group, un kompania produktor hulandes-britániko.
Envy Peru

**Boris Itzkovich Escobar** (☆ 22 di april 1989 na Trujillo, Peru), miho conoci bou di e nomber artistico **Envy Peru**, ta un drag queen, make-up artist y presentador Hulandes. Na 2020, el a gana e prome edicion di Drag Race Holland, un version di RuPaul's Drag Race. 

## Bida
Escobar a nace na Trujillo, Peru di un tata Italoruso y un mama di procedencia Colombiano y Peruano. Na edad di cuater aña Escobar y su mama a emigra pa Hulanda. Escobar a biba na e ciudad Hulandes di Hilversum. 

## Cinematografia
### Pelicula

### Television
Michelle Visage

**Michelle Visage**, nomber artistico di **Michelle Lynn Shupack** (n. 20 di september 1968), ta un cantante, presentador di television y actriz Mericano. Visage ta conoci pa forma parti di e grupo musical "Seduction" y pa su trabou como miembro di hurado den e realityshow drag RuPaul's Drag Race.  

## Bida
Visage a crece na New Jersey, den un famia hudiu. E famia aki a adopta Visage na edad jong, algo cu semper Visage tabata altanto di dje. Su mama biologico ta di procedencia Italiano y Hungaro. E tin contacto cu su mama biologico. Cu su 16 aña, el a gana un competencia di Madonna look-alikes. Visage a muda pa New York despues di caba scol secundario pa focus riba un carera como actriz.   

Visage a conoce RuPaul den añanan '80. Den e tempo aki nan a traha hunto na diferente ocasion den night clubs na New York. Na 1996 Visage tabata copresentador den The RuPaul Show.    

Visage ta casa y tin dos yiu. E ta papia Ingles y Spaño.    

## Discografia
### Albums

### Singles

## Cinematografia
Madonna

**Madonna Louise Veronica Ciccone** (☆ 16 di augustus 1958 na Bay City, Michigan), miho conoci como **Madonna**, ta un cantante y actriz Mericano y un di e icononan di musica pop. 

## Bida
Madonna a nace di mayornan di procedencia Italiano y Frances-Canades. Madonna su mama a fayece na edad jong. Despues di e fayecimento aki, su tata a casa atrobe. E matrimonio aki a causa problemanan den su relacion cu su tata. Madonna a tuma les di ballet y piano como mucha. El a describi su infancia como un mucha diferente, rebelde, cu tabata buscando algo cu e no por a haya. El a crece catolico y a atende scol catolico primario y secundario. 

### Carera
Madonna a siña toca drums y gitara na banda di su trabou como cantante. Prome cu su solo debut, el a traha como drummer y gitarista pa diferente banda. 

Madonna ta conoci como 'Queen of Pop' (Reina di Pop) pa motibo di su carera largo y su abilidad pa cambia, innova y adapta su style.

### Filantropia
Madonna ta conoci pa su donacionnan pa organisacionnan di causa noble y en especial pa Malawi. Na 2020 el a haci donacion grandi pa e Bill and Melinda Gates Foundation pa produci vacuna contra COVID-19.  

## Discografia
* *Madonna* (1983)
* *Like a Virgin* (1984)
* *True Blue* (1986)
* *Like a Prayer* (1989)
* *Erotica* (1992)
* *Bedtime Stories* (1994)
* *Ray of Light* (1998)
* *Music* (2000)
* *American Life* (2003)
* *Confessions on a Dance Floor* (2005)
* *Hard Candy* (2008)
* *MDNA* (2012)
* *Rebel Heart* (2015)
* *Madame X* (2019)

## Cinematografia
### Como actriz
* *A Certain Sacrifice* (1979)
* *Desperately Seeking Susan* (1985)
* *Shanghai Surprise* (1986)
* *Who's That Girl* (1987)
* *Bloodhounds of Broadway* (1989)
* *Dick Tracy* (1990)
* *Madonna: Truth or Dare* (1991)
* *A League of Their Own* (1992)
* *Body of Evidence* (1993)
* *Dangerous Game* (1993)
* *Four Rooms* (1995)
* *Evita* (1996)
* *The Next Best Thing* (2000)
* *Swept Away* (2002)
* *I'm Going to Tell You a Secret* (2005)
* *Arthur and the Invisibles* (2006)
* *Madame X* (2021)

### Como director
* *Filth and Wisdom* (2008)
* *W.E.* (2011)

## Giranan
* The Virgin Tour (1985)
* Who's That Girl World Tour (1987)
* Blond Ambition World Tour (1990)
* The Girlie Show (1993)
* Drowned World Tour (2001)
* Re-Invention World Tour (2004)
* Confessions Tour (2006)
* Sticky & Sweet Tour (2008–2009)
* The MDNA Tour (2012)
* Rebel Heart Tour (2015–2016)
* Madame X Tour (2019–2020)

## Link externo
Website oficial
21 di yanüari

**21 di yanüari** ta e di 21 dia di aña riba e kalènder gregoriano. Ta resta 344 dia (345 den un schrikkeljaar) pa finalisa e aña. 

## A sosodé
* 1976 &ndash; Gobernador Leito a habri ofisialmente e Bonaire Oil Terminal.

## A nase
 

## A fayesé
* 1924 - Vladimir Lenin (53), promé premier di Union Sovietiko 

## A selebrá/konmemorá
*  - Dia di Earl Barrow
22 di yanüari

**22 di yanüari** ta e di 22 dia di aña riba e kalènder gregoriano. Ta resta 343 dia (344 den un schrikkeljaar) pa finalisa e aña. 

## A sosodé
* 1936 - Na Kòrsou a funda Partido Katóliko Kòrsou (*Curaçaose R.K. Partij*, CKP), ku na 1948 a kibra den dos movementu: Partido Nashonal di Pueblo (PNP) i Partido Katóliko di Pueblo (*Katholieke Volks Partij*, KVP).
* 2010 - Na Boneiru, Kòrsou, Saba, Sint Eustatius i Sint Maarten a tuma lugá elekshon pa Parlamento di Antias Hulandes. Esaki tabata e ultimo elekshon promé ku e desmantelashon di Antia Hulandes.

## A nase
* 1934 - Sam Cooke († 1964), kantante i kompositor merikano  
* 1939 - Jacques Thönissen († 2023), eskritor arubiano.

## A fayesé
* 1901 - Reina Victoria (81), monarka di Reino Uni (1837-1901).
* 2009 - Bernadina Growell (69), kantante i kompositor arubano.

## A selebrá/konmemorá
*  - Dia di Ukrania
23 di yanüari

**23 di yanüari** ta e di 23 dia di aña riba e kalènder gregoriano. Ta resta 342 dia (343 den un schrikkeljaar) pa finalisá e aña. 

## A sosodé
* 2023 - Na Kòrsou ta inisia e di 51 edishon di e Festival di Tumba di Kòrsou.

## A nase
* 1974 - Giovanni Abath, aktor, artista teatral i artista visual di Kòrsou.
* 1996 - Amado Vrieswijk, windsurfista boneriano  

## A fayesé
 

## A selebrá/konmemorá
24 di yanüari

**24 di yanüari** ta e di 23 dia di aña riba e kalènder gregoriano. Ta resta 341 dia (342 den un schrikkeljaar) pa finalisa e aña. 

## A sosodé
* 2003 - Na Kòrsou a inougurá e kompleho deportivo "Mordy M. Maduro Centre", ku despues a bira konosí komo FFK stadion i desde 2021 komo ”Stadion Rignaal (Jean) Francisca”

## A nase
* 1946 - Yubi Kirindongo, artista visual kurasoleño.
* 1987 - Luis Suarez, futbolista uruguayo.
* 1991 - Jemyma Betrian,  bòksdó i kickboxer kurasoleño.

## A fayesé
* 1965 - Winston Churchill, estadista britániko. 

## A selebrá/konmemorá
* Dia Internashonal di Enseñansa
* Dia Mundial di Kultura Afrikano i di Afro-desendientenan
26 di yanüari

**26 di yanüari** ta e di 26 dia di aña riba e kalènder gregoriano. Ta resta 339 dia (340 den un schrikkeljaar) pa finalisa e aña. 

## A sosodé
* 1837 - Michigan ta bira e di 26° estado di Merka.
* 1950 - India a proklamá su konstitushon i e bira un republika den e Mankomunidat britániko.
* 1967 - Na Boneiru a funda e klup di futbòl Vitesse.

## A nase
 
## A fayesé
 
## A selebrá/konmemorá
*  - Dia Nashonal
*  - Dia di Repúblika
*  - Dia di Independensia
*  - Dia di Juan Pablo Duarte, Tata di Patria
* Dia Internashonal di Aduana
Dia di Labor

**Dia di Labor** (tambe konosí komo **Dia di Obrero** of **Dia (Internashonal) di Trahadó**) ta un dia di fiesta ku ta kai anualmente den mayoria di pais riba dia promé di mei. E ta e dia ku ta konmemorá tur baluarte ku a lucha pa mehorá kondishonnan di trabou i duna balor na sindikatonan di tur sektor. For di 1817, e empresario ingles Owens a boga pa un dia di trabou di 8 ora so. Na 1884 e "Federation of Labor", un konfederashon sindikal merikano, ta pasa un resolushon i for di mei 1886 a introdusí e lei ku un dia di trabou ta 8 ora i tabata selebrá dia di obrero. Na Oropa a dura te 1890 pa selebrá Dia di Labor. Kasi tur pais oropeo, ku eksepshon di un par, entre nan Hulanda, ta selebrá e dia festivo akí riba 1 di mei.

Na Aruba, Kòrsou, Boneiru i Sint Maarten, Dia di Labor ta wòrdu selebrá riba dia promé di mei i ta ofisialmente un dia liber. Esei ta enserá ku un trahadó ku traha riba e dia akí tin derecho riba èkstra kompensashon. 

## Link eksterno
* *  Haymarket and Mayday
Lily Clarisa

**Lily Clarisa Henriquez** (nomber artistico: **Lily Clarisa**; ☆ 1991 na Aruba) ta un artista di spoken word, poeta, cantautora y escritora Arubiano. Su obra ta principalmente na idioma Ingles y ta trata temanan manera identidad, feminismo, trauma personal, relacionnan y fortalesa emocional.

## Bida y carera
Lily Clarisa Henriquez a lanta den e bario di Cura Cabai, den region di "pariba di brug" na Aruba. Despues di caba scol secundario, el a tuma un periodo pa traha promé cu el a sigui su estudionan na Hulanda. Eynan, el a gradua na Windesheim na Zwolle pa docente Ingles. Durante su estudio e ta sigui algun tayer di poesia, caminda su interes den spoken word y skribimento creativo a desaroya mas profundamente. Posteriormente, Henriquez a logra un master den literatura Ingles, reforzando su base literario y artistico. 

Lily Clarisa Henriquez ta residencia na Hulanda, unda e ta traha como docente di Ingles. Anteriormente, el a duna les na institucionnan Arubano di Enseñansa Profesional Basico (EPB), Enseñansa Profesional Intermedio (EPI) y Biblioteca Nacional Aruba na Oranjestad, contribuyendo na promocion di idioma y literatura.

### Carera literario y artistico
Na 2015, Lily Clarisa a publica su prome coleccion di poema, *Lost Love Poems*, cu el a presenta na Biblioteca Nacional Aruba] (BNA), acompaña pa varios evento literario. Su di dos publicacion *Illuminated Darkness* (2020), ta trata temanan sensitivo manera abuso di mucha, problema di famia y violencia domestico, y a consolida su reputacion como un voz potente den poesia contemporaneo.
 

Lily Clarisa a presenta su poesia na varios evento cultural y literario na Aruba y Hulanda, y tambe a duna cursonan di poesia pa aficionado, tanto online como den persona. Na 2017, el a participa como contado di cuenta durante e Festival di Buki di Mucha na Aruba, organisa pa BNA.

Na 2020, el a wordo galardoná cu e “Awesome Poet Award” na Rotterdam, un reconocemento internacional pa su contribucion na poesia di spoken word.

Ademas di su trabou literario, Lily Clarisa ta activo como cantante. E ta integrante di e banda di punkrock *Lilith Left The Garden*, basa na Den Haag, caminda e ta skirbi cantica cu ta explora e interseccion di poesia, feminismo, ritmo y presentacion riba escenario. Su estilo musical ta mantene un ligamento fuerte cu su obra literario.

Na 2021, el a lansa dos EP musical, *Breathe* y *Illuminated Darkness*, den colaboracion ku diferente artista. 

Dia 16 di januari 2026, el a lansa e cantica “Toughest Critic”, un produccion den genero Tech House, cu ta marca un direccion nobo den su carera musical.

## Obra
### Publicacion
* *Lost Love Poems* (2015)
* *Illuminated Darkness* (2020)
* *Liquid Light* (2025)
### Discografia
* *Breathe* (EP, 2021)
* *Illuminated Darkness* (EP, 2021)
Federashon di Trahadónan di Kòrsou

**Federashon di Trahadónan di Kòrsou**, ofisialmente **Curaçaosche Federatie van Werknemers** (CFW), ta un sindikato general pa trahadó di tur sektor na Kòrsou. Den historia sindikal antiano e tabata un di e sindikatonan mas grandi di tantu Kòrsou komo Antias Hulandes.

## Historia
En bista ku tur sindikato na Kòrsou tabata sektoral a funda CFW dia 22 di ougùstùs 1964, komo un sindikato general kaminda ku trahadó di tur sektor por a afiliá i uni. Fundadónan tabata Lucio Janzen, Janchi Ilario, Ewald Ong-A-Kwie, Reggie Venloo i Vicento Chittick. E promé presidente di CFW tabata Ewald Ong-A-Kwie (1929-2002), ku tambe tabata miembro di directiva di PWFC (Petroleum Werkers Federatie van Curaçao), e sindikato di Refineria Isla. Bou guia di PWFC, ku a pone plaka i konosimentu tekniko disponibel, CFW a mira un kresementu rápido. Den su prome dékada kaba e ta para bira e sindikato mas grandi di Kòrsou i Antias Hulandes ku 5000 miembro i 120 kontrato kolektivo será ku 150 empresa.

Durante su eksistensia CFW ta haña su mes den tres wèlga grandi. E prohibishon pa wèlga tabata aboli for di aña 1955, riba initiativa di Partido Demokrat (DP). E wèlganan aki tabata na TeleCuraçao pa logra rekonosementu sindikal, e wèlga di kadena di supermerkado Henderson i despues e wèlga di 30 di mei 1969, un lucha di e trahadónan di kompania Wescar pa un suèldu igual pa trabou igual.  Ora ku trahadó di Sindikato di Haf (AHU), bou di liderato di Papa Godett, tambe a pone trabou abou dia 30 di mei mainta e wèlga aki a bira un wèlga general kulminando den e rebeldía di Trinta di Mei. Un di e kambionan positivo di e wèlga tabata entre otro ku suèldu ku tabata promé ku 30 di mei un (1) florin pa ora, promé ku fin di 1969 a bira dos (2) florin pa ora. Despues a bira algu normal den kontratonan kolektivo di trabou ku suèldu ta wordu adapta na oumento di kosto di bida i ku ta otorga “kerstbonus” i tambe “vakantiegeld”.

CFW por wòrdu konsiderá e prekursor di e Kamara Sindikal.

## Mira tambe
* Trinta di Mei